**ЕПИДЕМИОЛОГИЧЕН АНАЛИЗ НА ИСМО И ДЕЙНОСТИ ПО**

**ПРОФИЛАКТИКАТА ИМ В РАЗГРАДСКА ОБЛАСТ ПРЕЗ 2021 Г.**

През 2021 г. от преминалите 14990 болни в лечебните заведения за болнична помощ на територията на област Разград, от инфекции свързани с медицинското обслужване са засегнати 139 лица (0,92%), а през 2020 г. – 181 лица (0,86%) от преминалите болни.

Всички ИСМО са съобщени от МБАЛ, гр. Разград – 171 случая, т.е. 100% от съобщените вътреболнични инфекции на болниците в областта. В 12 от 17 болнични отделения на МБАЛ - Разград, липсват съобщени вътреболнични инфекции.

В МБАЛ – Исперих и МБАЛ, гр. Кубрат няма регистрирани вътреболнични инфекции.

Делът на болните, лекувани с антибиотици (Бюлетин № 3) за 2021 г. 7857 лица – 52,41%, срещу 40,44% за 2020 г. е на средните нива за страната – 42,01%.

Използваемостта на антибиотици в МБАЛ - Разград е 52,14%, в МБАЛ - Исперих 60,05% и в МБАЛ - Кубрат – 43,42%.

Етиологичното разшифроване на ВБИ.

Етиологичното разшифроване на инфекции свързани с медицинското обслужване е 57,00% от съобщените ИСМО срещу 46,32% през 2020 г.

Нозологичната структура в лечебните заведения за болнична помощ за 2021 г. (Бюлетин № 12), според ранговите места на групите инфекции в относителни дялове е следната:

От всички регистрирани 171 инфекции свързани с медицинското обслужване, водещи за 2021 г. са локална инфекция свързана с периферен венозен катетър - 73 случая (42,69%), следват пневмонии с интубация – 50 случая (29,24%), инфекции на пикочните пътища – 24 случая (14,04%), инфекции на долни дихателни пътища - 19 случая (11,11%), инфекция на кръвта ,свързана с централен венозен катетър - 2 случая (1,17%) и инфекции на окото, ухото, носа, гърлото или устната кухина - 2 случая (1,17%) и 1 случай (0,58%) , инфекции на хирургичното място.

Всички са регистрирани в МБАЛ – Разград. Най - голям брой случаи са съобщени от ОАИЛ – 83 случая, ОНБ – 38, ВО - 27 случая , ООТ -14, ХО – 9 случая.

Локална инфекция свързана с периферен венозен катетър - 73 случая (42,69%). Всички са неизследвани.

Пневмонии с интубация – 50 случая (29,24%).

Всички случаи са от МБАЛ – Разград в ОАИЛ - 17 с ацинетобактер баумани, 12 с причинител пс. аеругиноза, 8 са със стафилококус ауреус, и с по 5 случая с протеус мирабилис, кандида - род. и кандида албиканс, кандида крузеи и клебсиела пневм. - по 1 случай.

Инфекции на пикочните пътища - 24 случая (14,04%),всички са открити в МБАЛ – Разград. Най – много ВБИ са ООТ – 14 случая, следват в ОАИЛ – 9 сл. и в ОНБ 1 случай.

Като с ешерихиея коли - 6 случая, 4 случай са с протеус мирабилис, с ацинетобактер баумании – 3 случая, с по 2 случая ентерококус фекалис, кандида род и псевдомонас аеругиноза и с по – 1 случай ентеробактер клоаце, кандида албиканс, клебсиела пневмоние, стафилококус ауреус и стафилококус коагулаза нег.

Инфекции на долни дихателни пътища - 19 случая (11,11%) Всички са регистрирани в МБАЛ Разград, както следва: всички са в ОАИЛ – 19 случая, от които 9 са стафилококус ауреус,, 5 са ацинетобактер баумани, кандида род - 2 случая и с по 1 случай псевдомонас аеругиноза, кандида албиканс и кандида крузеи.

Инфекция на кръвта, свързана с централен венозен катетър - 2 случая (1,17%). Всички са регистрирани в МБАЛ Разград, както следва: всички са в ОАИЛ – 2 случая, стафилококус коагулаза нег.

Инфекции на окото, ухото, носа, гърлото или устната кухина – 2 случая (1,17%) в МБАЛ – Разград, в ОАИЛ с причинител стафилококус ауреус.

Инфекции на хирургичното място – 0,58% (1 случай). Регистриран в МБАЛ Разград, в ОАИЛ – ацинетобактер баумани.

В нозологичната структура на болниците липсват инфекции на кости и стави, инфекции на кръвта, инфекции на ЦНС, инфекции на ССС, инфекции на гастроинтестиналния тракт, случаи, специфични за инф. при новородени, инфекции на половите органи, на кожа и меките тъкани, системни инфекции и други.

През отчетната година се запазва делът на инфекции на окото, ухото, носа, гърлото или устната кухина. Намалял е делът на инфекции на хирургичното място, на инфекции, свързани с периферен венозен катетър, инфекции на пикочните пътища, пневмонии с интубация. Регистрирани са нови инфекции - инфекция на кръвта, свързана с централен венозен катетър и инфекции на долни дихателни пътища, различни от пневмонии, които липсват през 2020 г. Липсват случаи, специфични за инф. при новородени, регистрирани през 2020 г.

Етиологичната бактериална структура на ИСМО през 2021 г. е следната:

Водещ е ацинетобактер баумани – 15,20 %, следва стафилококус ауреус – 11,70 %, псевдомонас аеругиноза – 8,77 %, кандида – род и протеус мирабилис – 5,26 %, ешерихия коли – 3,51 %, кандида албиканс и стаф. коагулаза нег.– 1,75 %, ентерококус фекалис, кандида крузеи и клебсиела пневмоние – 1,17 % и ентеробактер клоаце - 0,58 %. Микробиологично недоказан случай няма.

Неизследвани са – 42,69% или 73 броя инфекции.

В етиологичната структура през отчетната година почти два пъти се е увеличил делът на стафилококус ауреус, ешерихия коли, протеус мирабилис.

През 2021 г. е намалял делът почти 3 пъти на клебсиела пневмоние, стаф. коагулаза нег. и кандида албиканс.

Запазва се относителния дял на ацинетобактер баумани и псевдомонас аеругиноза.

Липсват клебсиела окситока и коринебактериум род.

През 2021 г. година няма съобщени взривове от вътреболнични инфекции.

В трите лечебни заведения за болнична помощ на територията на Разградска област са определени със заповеди на ръководителите на лечебните заведения, лица за контрол на вътреболничните инфекции, а в МБАЛ - Разград, функционира и екип за контрол на инфекциите, в състава на който са включени лекар - микробиолог, специалист по контрол на инфекциите (с придобита специалност) и дезинфектор.

За всяка МБАЛ са разработени годишна програма за профилактика и контрол на ИСМО и ограничаване разпространението на АМР, утвърдени от ръководителите на лечебните заведения.

Делът на регистрираните случаи на инфекции свързани с медицинското обслужване в Разградска област (1,14%) от преминалите болни) е над средния за страната (0,81%) и отговаря на нормативно определените проценти за ВБИ, както и предходната година (1,22% от преминалите болни) над средния за страната (0,82%) за 2020 г.

Увеличава се разкриваемостта на нозокомиалните инфекции в МБАЛ – Разград в сравнение с 2020 г. и достига до 1,81% за 2021 г.

Наблюдава се стремеж на лечебното заведение за привеждане в съответствие с изискванията на Наредба № 3/08.05.2013 г., и ефективната работа на екипа по контрол на инфекциите.

През 2021 г. в МБАЛ – Кубрат и МБАЛ – Исперих няма регистрирани ИСМО.

В лечебните заведения за болнична помощ в гр. Кубрат и гр. Исперих е желателно да се повиши активността на екипите, тяхното обучение и провеждането на мониторинг на регистрираните инфекции свързани с медицинското обслужване. Необходимо е стриктно придържане към разработените програми за профилактика и контрол на инфекции свързани с медицинското обслужване и провеждането на надзор на най - значимите в епидемиологичен и социално - медицински аспект на ИСМО.